CELEX: 62017CN0610
Language: el
Date: 2017-10-24 00:00:00
Title: Υπόθεση C-610/17: Αίτηση προδικαστικής αποφάσεως την οποία υπέβαλε το Työtuomioistuin (Φινλανδία) στις 24 Οκτωβρίου 2017 — Auto- ja Kuljetusalan Työntekijäliitto AKT ry κατά Satamaoperaattorit ry

15.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/8
            
         Αίτηση προδικαστικής αποφάσεως την οποία υπέβαλε το Työtuomioistuin (Φινλανδία) στις 24 Οκτωβρίου 2017 — Auto- ja Kuljetusalan Työntekijäliitto AKT ry κατά Satamaoperaattorit ry
   (Υπόθεση C-610/17)
   (2018/C 013/10)
   Γλώσσα διαδικασίας: η φινλανδική
   
      Αιτούν δικαστήριο
   
   Työtuomioistuin
   
      Διάδικοι στην υπόθεση της κύριας δίκης
   
   
      Προσφεύγων: Auto- ja Kuljetusalan Työntekijäliitto AKT ry
   
      Καθού: Satamaoperaattorit ry
   
      Μετέχουσα στη διαδικασία: Kemi Shipping Oy
   
      Προδικαστικά ερωτήματα
   
   
               1)
            
            
               Απαγορεύει το άρθρο 7, παράγραφος 1, της οδηγίας 2003/88/ΕΚ (1) του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, εθνική διάταξη στο πλαίσιο ΣΣΕ ή ερμηνεία τέτοιας διατάξεως βάσει της οποίας ο εργαζόμενος που καθίσταται ανίκανος προς εργασία λόγω ασθενείας κατά τη διάρκεια της ετήσιας άδειας ή μέρους αυτής στερείται του δικαιώματος μεταφοράς των έξι πρώτων ημερών ανικανότητας για εργασία που συμπίπτουν με την περίοδο της ετήσιας άδειας, ακόμη και αν υποβάλει σχετικό αίτημα, όταν οι εν λόγω ημέρες δεν περιορίζουν το δικαίωμα του εργαζομένου για ετήσια άδεια τεσσάρων εβδομάδων;
            
         
               2)
            
            
               Έχει το άρθρο 31, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης άμεσα έννομα αποτελέσματα σε εργασιακή σχέση που υφίσταται μεταξύ υποκειμένων ιδιωτικού δικαίου, ήτοι οριζόντια άμεσα έννομα αποτελέσματα;
            
         
               3)
            
            
               Προστατεύει το άρθρο 31, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης κεκτημένο δικαίωμα άδειας της οποίας η διάρκεια υπερβαίνει την προβλεπόμενη στο άρθρο 7, παράγραφος 1, της οδηγίας 2003/88/ΕΚ ελάχιστη ετήσια άδεια τεσσάρων εβδομάδων; Απαγορεύει η λόγω διάταξη του Χάρτη εθνική διάταξη στο πλαίσιο ΣΣΕ ή ερμηνεία τέτοιας διατάξεως βάσει της οποίας ο εργαζόμενος που καθίσταται ανίκανος προς εργασία λόγω ασθενείας κατά τη διάρκεια της ετήσιας άδειας ή μέρους αυτής στερείται του δικαιώματος μεταφοράς των έξι πρώτων ημερών ανικανότητας για εργασία που συμπίπτουν με την περίοδο της ετήσιας άδειας, ακόμη και αν υποβάλει σχετικό αίτημα, όταν οι εν λόγω ημέρες δεν περιορίζουν το δικαίωμα του εργαζομένου για ετήσια άδεια τεσσάρων εβδομάδων;
            
         
      (1)  EE 2003, L 299, σ. 9.